**Ministru kabineta rīkojuma projekta „Par sabiedrības ar ierobežotu atbildību “Sociālo tehnoloģiju augstskola”**

**Satversmes grozījumiem”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par sabiedrības ar ierobežotu atbildību “Sociālo tehnoloģiju augstskola” Satversmes grozījumiem” (turpmāk – rīkojuma projekts) ir izstrādāts saskaņā ar Augstskolu likuma 10.panta trešo daļu, kas paredz, ka privātpersonu dibināto augstskolu satversmes un to grozījumus apstiprina Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd sabiedrības ar ierobežotu atbildību “Sociālo tehnoloģiju augstskola” (turpmāk – augstskola) darbību regulē augstskolas Satversme, kura tika apstiprināta ar Ministru kabineta 2008.gada 20.maija rīkojumu Nr.271 “Par sabiedrības ar ierobežotu atbildību “Sociālo tehnoloģiju augstskola” Satversmes apstiprināšanu”.  2011.gada 1.augustā stājās spēkā likums „Grozījumi Augstskolu likumā”, kurš ieviesa vairākas izmaiņas Augstskolu likuma tiesiskajā regulējumā, piemēram, noteica, ka arī nepilna laika studējošie ir augstskolas personāls, revīzijas komisijas izveide ir fakultatīva, augstskolas senāts neapstiprina augstskolas akadēmiskās šķīrējtiesas lēmumus u.c. Ņemot vērā minēto, bija nepieciešams precizēt augstskolas Satversmi, lai tajā noteiktais tiesiskais regulējums atbilstu Augstskolu likuma tiesiskajam regulējumam.  Bija nepieciešams samazināt augstskolas satversmes sapulces locekļu skaitu, lai nodrošinātu tādu satversmes sapulces locekļu skaitu, kas atbilstu augstskolas personāla skaitam.  Tāpat augstskolā bija nepieciešams noteikt jaunus dibinātājus, kas atbilst Latvijas Republikas Uzņēmumu reģistra ierakstiem.  Ņemot vērā minēto, augstskolas satversmes sapulce 2013.gada 12.decembrī pieņēma lēmumu izdarīt grozījumus augstskolas Satversmē.  Līdz ar to nepieciešams apstiprināt augstskolas Satversmes grozījumus.  Rīkojuma mērķis ir apstiprināt Satversmes grozījumus, kas tādējādi nodrošinātu augstskolas darbības kontinuitāti, augstskolas Satversmes atbilstību Augstskolu likumā noteiktajam tiesiskajam regulējumam. |
| 3. | Projekta izstrādē iesaistītās institūcijas | Izglītības un zinātnes ministrija un augstskola. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas augstskolu un tās personālu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar |
| 3. | Administratīvo izmaksu monetārs novērtējums | Rīkojuma projekts šo jomu neskar |
| 4. | Cita informācija | Nav |

 Anotācijas III, IV, V un VI sadaļa – rīkojuma projekts šo jomu neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | augstskola |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Izglītības un zinātnes ministre Mārīte Seile

Valsts sekretāre Līga Lejiņa

02.09.2015. 12:21

398

M.Strads

67047853, Maris.Strads@izm.gov.lv